**Statele medievale: Franța, Anglia, Imperiul Romano-German**

**Fișa de lucru**

I. Citește documentele, studiază harta și răspunde la cerințele de mai jos.



A. ,,Lunga domnie a lui Filip al II-lea (1180-1223) este marcată și de o întărire a puterii regale. Din ce în ce mai mult , suveranul caută să-și mărească autoritatea asupra vasalilor și să limiteze înfluența marilor feudali . El se sprijină pe burghezia orașelor, favorizând mișcarea de eliberare urbană și obținând în schimb , bani și soldați pentru armata sa.” (S. Berstein, P. Milza, **Istoria Europei**).

B.,,Regele Franței are putere deplină asupra tuturor seniorilor și este răspunzător pentru soarta întregului regat.”( Ph. De Beaumanoir, **Obiceiuri din Beauvaisis, secolul al XIII-lea)**

C. ,, Către 1500, harta politică a Sfântului Imperiu Roman de Națiune Germană era complexă , un mozaic de teritorii dinastice și ecleziastice, cu orașe libere imperiale și castele ale cavalerilor imperiali independenți. Aceste teritorii erau supravegheate de împărat.” (Mary Fullbrook, **O scurtă istorie a Germaniei)**

**1.** Explică de ce, potrivit documentului A, regele ,, are putere deplină asupra tuturor seniorilor ”?

2. Pe baza celor trei texte A, B, C, precizați două deosebiri dintre regele Franței și împăratul romano-german.

3. Studiați harta și precizați numele statului cu care Franța s-a aflat în conflict între anii 1337-1453.

**II. Se dă următorul text:**

Art. 39 Niciun om liber nu poate fi reținut sau închis, deposedat de bunurile sale sau exilat ori prejudiciat în orice fel, nici nu vom întreprinde nimic împotriva sa, cu excepția cazului în care se hotărăște altfel printr-o dreaptă judecată făcută de egalii săi sau de către legile țării.

Art. 40. Nu vom vinde, nu vom refuza și nu vom întârzia nimănui dreptatea și justiția.

Art. 45. Vom numi judecători, conetabili, șerifi sau executori judecătorești numai persoane care cunosc legea și vor s-o apere. ( **Magna Charta Libertatum –Document semnat de către regele Angliei , Ioan fără Țară în 1215)**

1. Precizați țara în care s-a adoptat acest document.

2. Ce fel de judecători trebuia sa numească regele?

3. Ce drepturi avea un om liber?

4. Cum putea fi reținut, închis, deposedat de bunuri un om liber?

5. Cine erau oamenii liberi?

**Răspunsurile corecte:**

**I. 1.** ,, suveranul caută să-și mărească autoritatea asupra vasalilor și să limiteze înfluența marilor feudali . El se sprijină pe burghezia orașelor, favorizând mișcarea de eliberare urbană și obținând în schimb , bani și soldați pentru armata sa”.

**I. 2 a.** RegeleFranțeideține puterea deplină în regat, în schimb , împăratul doar supraveghează principii, cavalerii, episcopii și orașele imperiale.

**I.2.b.** Regele Franței se sprijină pe orășenime care ii furnizează bani și dispune de armată. Împăratul romano-german nu avea o categorie interesată să-l sprijine pentru a controla imperiul.

**I.3** Regatul Angliei

**II.1.**Regatul Angliei

**II.2.,,** care cunosc legea și vor s-o apere”

II.3. ,,nu poate fi reținut sau închis, deposedat de bunurile sale sau exilat ori prejudiciat în orice fel”.

II.4 ,, printr-o dreaptă judecată făcută de egalii săi sau de către legile țării.”

**II. 5** Oamenii liberi erau nobilii, clerul catolic ( oamenii Bisericii), orășenimea.